كبل وين الدرس عن الدرس هسه
كبل كلها دور أول تطلع وكلهم يلومون
هسه بكل كورس وبكل سنة بخمسة
كبل ماننسى معلومات لو تمر سنين
هسه الصبح نحفظ والعصر ننسى
شوف الطلاب تحرس لامحاضراتها تضيع
يش أحنا الدرس مانكدر ندرسه
هسه الرام خربان والهارد مضروب
وفرغت معلوماته ومانكدر نترسه
وتاه الدرس وماتدري صار شلون
الشاطر والكسلان تشابه بدرسه
كبل جانت الـ 50 تعلي بينا الصوت
هسه حتى أبو الـ 100 ماطلع حسه
كبل البراشيم تفتر على القاعات
هسه الي ميغش كام يخاف من غشه
بس ننجح شي أكيد ويرد بينا الحيل
وتتعالى اصواتنا بدور ثاني وماتظل خرسة ...